ऑस्ट्रेलियन ओपन : क्वालीफाइंग के दूसरे दौर में सानिया  
सानिया ने शुक्रवार को महिला एकल स्पर्धा के पहले मुकाबले में बेलारूस की महिला खिलाड़ी इरयना कुरयानोविच  को 6-4, 6-2 से हराया।
भारतीय महिला टेनिस खिलाड़ी सानिया मिर्जा ऑस्ट्रेलियन ओपन के क्वालीफाइंग मुकाबले के दूसरे दौर में पहुंच गई हैं।  सानिया ने शुक्रवार को महिला एकल स्पर्धा के पहले मुकाबले में बेलारूस की महिला खिलाड़ी इरयना कुरयानोविच  को 6-4, 6-2 से हराया।  सानिया का दूसरे दौर में मुकाबला रूस की वितालिया डायचेंको से होगा।  दूसरी ओर, ऑस्ट्रेलियन ओपन में पुरुषों की एकल स्पर्धा में भारत के शीर्ष वरीयता प्राप्त टेनिस खिलाड़ी सोमदेव देवबर्मन की पहली भिड़ंत स्पेन के टॉमी रोब्रेडो से होगी।  मेलबर्न में सोमवार से खेले जाने वाले वर्ष के पहले ग्रैंड स्लैम ऑस्ट्रेलियन ओपन मुकाबले में सोमदेव पहली बार किसी ग्रैंड स्लैम मुकाबले में खेलने के लिए उतरेंगे।  विश्व के 110वीं वरीयता प्राप्त सोमदेव को आस्ट्रेलियन ओपन में वाइल्ड कार्ड के जरिए प्रवेश दिया गया है।